*Projekts*

**LATVIJAS REPUBLIKAS MINISTRU KABINETA RĪKOJUMS**

|  |  |  |
| --- | --- | --- |
| Rīgā | Nr. | 2015. gada \_\_.\_\_\_\_\_\_ |

.§

**Par atklāta konkursa uz Eiropas Savienības Vispārējās tiesas tiesneša amatu izsludināšanu**

1. Pamatojoties uz to, ka Eiropas Savienības Vispārējās tiesas (turpmāk – Vispārējā tiesa) reformas ietvaros tiek plānots līdz 2019. gada septembrim trijos posmos dubultot šīs tiesas tiesnešu skaitu un ka Eiropas Savienības Padome, ievērojot labas pārvaldības principu, ir aicinājusi divpadsmit Eiropas Savienības dalībvalstis (tostarp Latvijas Republiku) nominēt savu kandidātu uz papildus tiesnešu amata vietām reformas pirmajā posmā, laicīgi uzsākt pretendentu atlasi, un, atkarībā no reformas pieņemšanas rezultātiem, paziņot par izvēlēto kandidātu, izsludināt atklātu konkursu uz Vispārējās tiesas tiesneša amatu.

2. Izveidot Vispārējās tiesas tiesneša amata pretendentu konkursa atlases komisiju (turpmāk – komisija). Komisijas personālsastāvu, pamatojoties uz tieslietu ministra priekšlikumu, nosaka Ministru prezidents.

3. Tieslietu ministrijai publicēt oficiālajā izdevumā „Latvijas Vēstnesis”, izdevumā „Jurista Vārds” un Ministru kabineta, Tieslietu ministrijas un Latvijas tiesu portāla tīmekļa vietnēs sludinājumu par konkursu (sludinājuma teksts – pielikumā).

4. Tieslietu ministrijai izstrādāt un komisijai apstiprināt atklātā konkursa nolikumu Vispārējās tiesas tiesneša amatu pretendentu izvērtēšanai.

5. Komisijas priekšsēdētājs, ja nepieciešams, komisijas darbā var pieaicināt ekspertus.

6. Komisijai noteiktā kārtībā iesniegt Ministru kabinetā priekšlikumu par diviem atbilstošākajiem Vispārējās tiesas tiesneša amata kandidātiem to iegūtā vērtējuma secībā.

Ministru prezidente Laimdota Straujuma

Tieslietu ministrs Dzintars Rasnačs

Iesniedzējs:

tieslietu ministrs Dzintars Rasnačs

14.05.2015 9:47

216

Kurečko

67036837, Maris.Kurecko@tm.gov.lv